AfriForum volg ’n tweeledige strategie, waarvan die eerste gemeenskapsmobilisering insluit deur die aanmoediging van landswye protes, asook die rig van petisies aan elke munisipale raad se speaker. Die tweede is ’n regstrategie waarby die burgerregtewaghond meer druk op Nersa plaas om sy verpligtinge kragtens wetgewing uit te voer.Howe sal ook genader word ten opsigte van die beskerming van die publiek se grondwetlike regte.
Hiervoor skep AfriForum ’n regsfonds waarby gewone landsburgers ook hulle bydrae kan lewer om ’n verskil te maak en munisipale amptenare tot verantwoordbaarheid roep. AfriForum het reeds byna R1 miljoen spandeer aan die regstryd en gaan afhanklik wees van elke Suid-Afrikaner se hulp om hierdie stryd verder te kan voer.